Ο **Μάρκο Μπίζοτ** (ολλανδικά: *Marco Bizot*, προφέρεται: [ˈmɑrkoː ˈbizɔt]) (10 Μαρτίου 1991) είναι Ολλανδός επαγγελματίας ποδοσφαιριστής, ο οποίος αγωνίζεται ως τερματοφύλακας για την Σταντ Μπρεστουά 29.

Σταδιοδρομία σε συλλόγους
-------------------------

### Άγιαξ

Γεννημένος στο Χόορν της Ολλανδίας, ο Μπίζοτ ξεκίνησε τη νεανική σταδιοδρομία του στην ΣΒ Βέστφριζεν. Εκεί ανακαλύφθηκε στην ηλικία των δέκα ετών και εντάχθηκε στην ακαδημία νέων του Άγιαξ το 2000. Εντάχθηκε στον Γιονγκ Άγιαξ για τη σεζόν 2010-11, όπου έλαβε άφθονο χρόνο παιχνιδιού υπό τους προπονητές Πίετερ Χούιστρα και Φρεντ Γκριμ. Μετά από μια επιτυχημένη σεζόν με τον Γιονγκ Άγιαξ, ο Μπίζοτ έλαβε παράταση συμβολαίου και εντάχθηκε με δανεισμό στην Κάμπουρ της Ίιρστε Ντιβίζι για τη σεζόν 2011-12, προκειμένου να αποκτήσει εμπειρία και να αναδειχθεί ως παίκτης.

### Χρόνινγκεν

Στις 14 Ιουνίου 2012, οι Άγιαξ και Χρόνινγκεν συμφώνησαν για τη μεταγραφή του Μπίζοτ. Ο Μπίζοτ εξελίχθηκε σε έναν σταθερό τερματοφύλακα της Έρεντιβιζι και έπαιξε 50 αγώνες σε δύο σεζόν για την ομάδα.

### Γκενκ

Στις 22 Ιουνίου 2014, ανακοινώθηκε η πώληση του Μπίζοτ στην βελγική Γκενκ, με τον ίδιο να υπογράφει τριετές συμβόλαιο.

### ΑΖ Άλκμααρ

Στις 10 Μαΐου 2017, ο Μπίζοτ υπέγραψε συμβόλαιο με την ΑΖ Άλκμααρ. Επιλέχθηκε ως αντικαταστάτης του Τιμ Κρουλ, ο οποίος επέστρεψε στη Νιούκασλ Γιουνάιτεντ μετά από μια περίοδο δανεισμού. Ο Μπίζοτ έπαιξε και τα 40 επίσημα παιχνίδια την επόμενη σεζόν και αγωνίστηκε στον τελικό του Κυπέλλου Ολλανδίας. Μετά το καλοκαίρι, έκανε ρεκόρ με τις περισσότερες καθαρές εστίες στην Έρεντιβιζι. Τον Φεβρουάριο του 2020 επέκτεινε το συμβόλαιό του μέχρι τα τα μέσα του 2022.

Εθνική ομάδα
------------

Ο Μπίζοτ κέρδισε την πρώτη του κλήση στην Εθνική Ολλανδίας από τον Ρόναλτ Κούμαν τον Μάρτιο του 2018. Έκανε το ντεμπούτο του σε ένα φιλικό εναντίον της Ισπανίας στις 11 Νοεμβρίου 2020. Ήταν μέλος της Ολλανδίας που συμμετείχε στο Ευρωπαϊκό Πρωτάθλημα του 2020, χωρίς να αγωνιστεί.

Παραπομπές
----------

1. ↑  (πολλαπλές γλώσσες) *Transfermarkt*. 124884. Ανακτήθηκε στις 9  Οκτωβρίου 2017.
2. ↑  «As» (Ισπανικά) Grupo PRISA. Μαδρίτη. bizot/36155.
3. ↑  «Marco Bizot profile». Goal.com. 24 Οκτωβρίου 2011. Αρχειοθετήθηκε από το πρωτότυπο στις 2016-12-13.. Ανακτήθηκε στις 24 Οκτωβρίου 2011.
4. ↑  «Marco Bizot profile». Goal.com. 13 Μαρτίου 2020.. Ανακτήθηκε στις 13 Μαρτίου 2020.
5. ↑  «Weghorst: 'Plek in voorselectie Oranje stap naar allergrootste droom' - NU - Het laatste nieuws het eerst op NU.nl». *www.nu.nl*.
6. ↑  «Netherlands squad». *uefa.com*.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μάρκο Μπίζοτ** |

* Προφίλ στο Voetbal (ολλανδικά)
* Προφίλ στο Transfermarkt.com

|  |  |  |  |  |
| --- | --- | --- | --- | --- |
| 

| π • σ • ε
**Εθνική Ολλανδίας – Euro 2020** |
| --- |
|  |
|  | 
* 1 Στεκέλενμπουργκ
* 2 Φέλτμαν
* 3 ντε Λιχτ
* 4 Ακέ
* 5 Βάινταλ
* 6 Ντε Φράι
* 7 Μπέρχαους
* 8 Βαϊνάλντουμ (c)
* 9 Λ. ντε Γιονγκ
* 10 Ντεπάι
* 11 Πρόμες
* 12 φαν Άανχολτ
* 13 Κρουλ
* 14 Κλάασεν
* 15 ντε Ρον
* 16 Χράφενμπερχ
* 17 Μπλιντ
* 18 Μάλεν
* 19 Βέχορστ
* 21 Φ. ντε Γιονγκ
* 22 Ντάμφρις
* 23 Μπίζοτ
* 24 Κόπμαϊνερς
* 25 Τίμπερ
* 26 Χάκπο
* Προπονητής: ντε Μπουρ
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 6628159613664741030006
* GND: 1214325912

 |

 |